Jura (departementti)

Jura on Juravuorten mukaan nimetty Ranskan departementti numero 39. Jura sijaitsee Itä-Ranskassa, Burgundi-Franche-Comtén hallintoalueella, Ainin, Doubs’n, Haute-Saônen, Côte-d'Orin ja Saône-et-Loiren departementtien sekä Sveitsin kantoni Vaud’n naapurina. Juran departementin pinta-ala on 4 999 neliökilometriä, ja siellä on 257 973 asukasta (vuonna 2023). Sen pääkaupunki on Lons-le-Saunier. Jura oli yksi 83 departementista, jotka syntyivät Ranskan vallankumouksen yhteydessä 4. maaliskuuta 1790. Se muodostettiin osasta aiempaa Franche-Comtén provinssia. Vuoteen 2016 asti France-Comté oli Ranskan hallintoalue, joka käsitti Juran lisäksi Doubs’n, Haute-Saônen ja Territoire-de-Belfortin departementit. Vuoden 2016 alussa yhdistettiin Burgundi ja Franche-Comté ja muodostettiin Burgundi-Franche-Comté. Departementin kaksi kylää, Baume-les-Messieurs ja Château-Chalon, ovat päässeet Ranskan kauneimpien kylien järjestön Les Plus Beaux Villages de France jäseniksi. Katso myös Luettelo Juran kunnista Comté-juusto Lähteet Aiheesta muualla Kuvia tai muita tiedostoja aiheesta Jura Wikimedia Commonsissa Departementin internetsivut